**Pápakörnyéki Önkormányzatok**

 **Feladatellátó Társulás**

 **Elnökétől**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás Társulási Tanács**

**2015. február 12 –i ülésére**

**Pápakörnyéki Önkormányzatok Feladatellátó Intézménye**

**alapító okiratának módosítása**

**Tisztelt Társulási Tanács!**

Mihályháza Község Önkormányzatának Képviselő-testülete a Társulás által fenntartott családsegítő és gyermekjóléti feladatellátásból 2014. december 31. nappal kilépett. Az önkormányzat e döntését a Társulási Megállapodás módosításával a tag önkormányzatok elfogadták.

A Pápakörnyéki Önkormányzatok Feladatellátó Intézménye Alapító Okiratát a feladatellátás változása miatt szükséges módosítani.

**Ezt a módosító okirat 3. pontja vezeti át.**

Ugyanakkor 20015. január 1-től teljesen új törzskönyvi elvárások jelentek meg az intézmények alapító okiratával kapcsolatban, ezért az előírásoknak megfelelően az alapító okirat első módosításakor az új szerkezetű, és részben új tartalmú alapító okiratot kell egységes szerkezetben benyújtanunk a következők szerint.

A módosító okirat 1. pontja az alapító okirat új tartalmú bevezető rendelkezését tartalmazza.

A módosító okirat 2. pontja új tartalmi elemként rögzíti az intézmény alapításának időpontját.

A módosító okirat 4. pontja a foglalkoztatásra vonatkozó jogszabályokat emeli be az alapító okiratba.

A módosító okirat 5. pontja az intézmény szervezeti felépítésére és működésére vonatozó új tartalmi elemet emel be az alapító okiratba.

A módosító okirat 6. pontja a korábbi alapító okiratnak azokat a pontjait sorolja fel, melyek az új szerkezetben már nem szerepeltethetőek, ezért azok törlése szükséges.

Kérem a Tisztelt Társulási Tanácsot, hogy az alapító okirat módosítását megtárgyalni, s az alábbi határozati javaslatot elfogadni szíveskedjék.

**Pápakörnyéki Önkormányzatok Feladatellátó Társulás**

**Társulási Tanács**

**…/2015. (II. 12.) határozata**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Intézménye Alapító Okiratának módosítását és annak egységes szerkezetét elfogadja.

Határidő: Folyamatos

Felelős: Elnök

 Jegyző

Vaszar, 2015. február 4.

 Varga Péter elnök